CELEX: E2020P0011
Language: da
Date: 2021-01-07 00:00:00
Title: Anmodning om en rådgivende udtalelse fra EFTA-Domstolen indgivet af Héraðsdómur Reykjavíkur i sagen Eyjólfur Orri Sverrisson mod den islandske stat (Sag E-11/20) 2021/C 5/15

7.1.2021   
            
            
               DA
            
            
               Den Europæiske Unions Tidende
            
            
               C 5/15
            
         
      Anmodning om en rådgivende udtalelse fra EFTA-Domstolen indgivet af Héraðsdómur Reykjavíkur i sagen Eyjólfur Orri Sverrisson mod den islandske stat
      (Sag E-11/20)
      (2021/C 5/15)
      
         Héraðsdómur Reykjavíkur (Reykjavík herredsret) har ved skrivelse af 19. juni og 26. august 2020, som indgik til EFTA-Domstolens justitskontor den 27. august 2020, anmodet EFTA-Domstolen om en rådgivende udtalelse om nedenstående spørgsmål i sagen Eyjólfur Orri Sverrisson mod den islandske stat:
      
                  1.
               
               
                  Skal artikel 2 i direktiv 2003/88/EF fortolkes således, at den tid, en arbejdstager i sin arbejdsgivers tjeneste og på dennes foranledning bruger på at rejse til et arbejdssted, som ikke er arbejdstagerens sædvanlige arbejdssted, er arbejdstid, når den falder uden for den normale daglige arbejdstid?
               
            
                  2.
               
               
                  Er det ved besvarelsen af spørgsmål 1 af betydning, om den rejse, som arbejdstageren foretager i arbejdsgiverens tjeneste, foretages inden for landets grænser eller på tværs af grænser?
               
            
                  3.
               
               
                  Er det ved besvarelsen af spørgsmål 1 af betydning, hvilken form for arbejdsindsats, der ydes under rejsen?